CELEX: 32009R0332
Language: sk
Date: 2009-04-23 00:00:00
Title: Nariadenie Komisie (ES) č. 332/2009 z  23. apríla 2009 , ktorým sa mení a dopĺňa príloha I k nariadeniu Rady (EHS) č. 2658/87 o colnej a štatistickej nomenklatúre a o Spoločnom colnom sadzobníku

24.4.2009   
            
            
               SK
            
            
               Úradný vestník Európskej únie
            
            
               L 104/3
            
         
      NARIADENIE KOMISIE (ES) č. 332/2009
   z 23. apríla 2009,
   ktorým sa mení a dopĺňa príloha I k nariadeniu Rady (EHS) č. 2658/87 o colnej a štatistickej nomenklatúre a o Spoločnom colnom sadzobníku
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho Spoločenstva,
   so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (1), a najmä na jeho článok 9 ods. 1 písm. a),
   keďže:
   
               (1)
            
            
               Na zatriedenie určitých výrobkov patriacich do položky 1905 kombinovanej nomenklatúry v prílohe k nariadeniu (EHS) č. 2658/87 treba rozlíšiť medzi výrobkami podpoložky 1905 90 20 na jednej strane a prípravkami zatriedenými do podpoložky 1905 90 90 na druhej strane.
            
         
               (2)
            
            
               Podľa vysvetliviek k harmonizovanému systému k položke 1905, bod (B) do tejto položky patrí celý rad výrobkov vyrobených z múčneho alebo škrobového cesta, pečených väčšinou v tvare kotúčov alebo plátov.
            
         
               (3)
            
            
               „Podobné výrobky“ v podpoložke 1905 90 20 nie sú vymedzené.
            
         
               (4)
            
            
               Vyskytli sa problémy pri zatrieďovaní tzv. „plátov z cesta“, pretože neboli jasne určené kritériá rozlišovania medzi výrobkami podpoložiek 1905 90 20 a 1905 90 90.
            
         
               (5)
            
            
               Preto je vhodné doplniť do kapitoly 19 doplnkovú poznámku, ktorou sa ustanoví, že do podpoložky 1905 90 20 patria len suché a krehké výrobky.
            
         
               (6)
            
            
               Nariadenie (ES) č. 2658/87 by sa preto malo zodpovedajúcim spôsobom zmeniť a doplniť.
            
         
               (7)
            
            
               Opatrenia ustanovené v tomto nariadení sú v súlade so stanoviskom Výboru pre colný sadzobník,
            
         PRIJALA TOTO NARIADENIE:
   Článok 1
   Do kapitoly 19 kombinovanej nomenklatúry tvoriacej prílohu k nariadeniu (EHS) č. 2658/87 sa vkladá táto doplnková poznámka:
   
      
                  „3.
               
               
                  Do podpoložky 1905 90 20 patria iba suché a krehké výrobky.“
               
            
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 23. apríla 2009
      
         
            Za Komisiu
         
         László KOVÁCS
         
         
            člen Komisie
         
      
   
   
      (1)  Ú. v. EÚ L 256, 7.9.1987, s. 1.